CELEX: 32016R0045
Language: hu
Date: 2016-01-18 00:00:00
Title: A Bizottság (EU) 2016/45 végrehajtási rendelete (2016. január 18.) a hagyományos különleges termékek nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Prekmurska gibanica [HKT])

19.1.2016   
            
            
               HU
            
            
               Az Európai Unió Hivatalos Lapja
            
            
               L 12/27
            
         A BIZOTTSÁG (EU) 2016/45 VÉGREHAJTÁSI RENDELETE
   (2016. január 18.)
   a hagyományos különleges termékek nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Prekmurska gibanica [HKT])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:
   
               (1)
            
            
               Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Szlovénia kérelmét, amely az (EU) 2015/176 végrehajtási rendelettel módosított (2) 172/2010/EU bizottsági rendelet alapján bejegyzett (3)„Prekmurska gibanica” hagyományos különleges termékhez kapcsolódó termékleírás módosításának jóváhagyására irányul.
            
         
               (2)
            
            
               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének b) pontja alapján közzétette az Európai Unió Hivatalos Lapjában
                   (4).
            
         
               (3)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,
            
         ELFOGADTA EZT A RENDELETET:
   1. cikk
   A „Prekmurska gibanica” (HKT) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2012.12.14., 1. o.
   
   
      (2)  A Bizottság 2015. február 5-i (EU) 2015/176 végrehajtási rendelete a hagyományos különleges termékek nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Prekmurska gibanica [HKT]) (HL L 30., 2015.2.6., 16. o.).
   
      (3)  A Bizottság 2010. március 1-jei 172/2010/EU rendelete egy elnevezésnek a hagyományos különleges termékek nyilvántartásába történő bejegyzéséről (Prekmurska gibanica [HKT]) (HL L 51., 2010.3.2., 11. o.).
   
      (4)  HL C 235., 2015.7.18., 16. o.